Batman အခန်းဆက် ရုပ်ရှင်ကို ရုပ်သံမှာ ပြသပေးခဲ့စဉ်တုန်းက
Catwoman ဝတ်ထားခဲ့တဲ့ မျက်မှန်ဟာ
အရမ်းကို မိုက်တာပဲလို့ ကျွန်မ ထင်မှတ်မိခဲ့တယ်။
ကျွန်မကလည်း သူမလိုပဲ အရမ်းမိုက်သူ ဖြစ်ချင်ခဲ့တယ်။
ဒါပေမဲ့ မျက်မှန်ကို ကျန်းမာရေး အရ တပ်ရတာမို့
ကျွန်မ မျက်မှန် မတပ်ဖြစ်ခဲ့ပါ။
[သေးငယ်တဲ့အရာလေး။ ]
[ကြီးမားတဲ့ စိတ်ကူး။]
အလင်းရောင်ဟာ အရာဝတ္ထု တစ်ခုမှ ထင်ဟပ်ပြီး လာရာတွင်
မျက်ကြည်လွှာမှတဆင့် မျက်စိထဲကို ဝင်တဲ့အခါ၊
မျက်စိအာရုံခံလွှာဟာ အလင်းရောင်ကို လျှပ်စစ် လှုံ့ဆော်ချက်များသို့ ပြောင်းလဲပေးပြီး
ကျုပ်တို့ ဦးနှောက်ဆီကို ပို့ပေးတယ်၊
လှုံ့ဆော်ချက်တွေကို ဆန်းစစ်ပြီးလို့
ကိုယ်မြင်နေတာ ဘာများလဲဆိုတာကို သိနားလည်စေပါတယ်။
မျက်မှန်တွေဟာ မြင်ရအောင် ကူပေးကြပါတယ်။
ရှေးအကျဆုံး မျက်စိအား ပံ့ပိုးရေး အရာကို
လွန်ခဲ့တဲ့ နှစ်ပေါင်း ၄၀၀၀ တုန်းက ရှာတွေ့နိုင်ပါတယ်။
ဆီးနှင်းကျတတ်တဲ့ ရာသီဥတုမျိုးမှာ နေထိုင်ခဲ့ကြတဲ့ကျ ယဉ်ကျေးမှုတွေဟာ
မျက်လုံး အကာများကို တီထွင်ခဲ့ကြရတယ်၊
အရိုးများနဲ့ တိရစ္ဆာန်အရေခွံများဖြင့် ပြုလုပ်ခဲ့ကြပါတယ်။
၎င်းတို့ထဲက ကျဉ်းမြောင်းတဲ့ လှီးရာမှ တစ်ဆင့် ကြည့်ခဲ့ကြရပြီး
မှန်ဘီလူးတွေ မပါခဲ့ပါ။
မြင်ရအောင် ကူပေးတဲ့ ပထမဦးဆုံး အရာကို စာဖတ် ကျောက်တုံးလို့ ခေါ်ခဲ့ကြပြီး
အဲဒါကို လွန်ခဲ့တဲ့ နှစ်ပေါင်း ၁၀၀၀ ကျော်က တီထွင်ခဲ့ပါတယ်။
မျက်မှန်ကို ပထမဦးဆုံး တီထွင်ခဲ့တာ ဘယ်သူလဲ ဆိုတာ အတိအကျ မသိရပေမဲ့၊
လူတော်တော်များများက အီတလီ လူမျိုးတွေလို့ ထောက်ပြကြပါတယ်။
အစောပိုင်း မျက်မှန်တွေကို rivet ကြည့်မှန် များလို့ ခေါ်ဝေါ်ခဲ့ကြတယ်။
မှန်ဘီလူးနှစ်ခုကို အတူတူတွဲချိတ်ထားလျက်
နှာခေါင်းအလယ်မှာ တင်ပြီး ကြည့်ရတာပါ။
မျက်မှန်တွေ အဆင်ပြေတဲ့ ပုံစံမျိုး ဖြစ်လာဖို့
အချိန်အနည်းငယ် ကြာခဲ့ပါတယ်။
ဒါတောင် ၎င်းတို့ဆီမှာ ဘေးရှိအတံတွေ မရှိသေးပါဘူး၊
၁၇ ရာစုမတိုင်မီအထိ နားထင်ထိန်း သို့မဟုတ် လက်တံများ
ဆိုတာ ပေါ်မလာခဲ့ကြသေးပါ။
ဒီနေ့ ကျုပ်တို့ သုံးကြတဲ့ မျက်မှန်တွေဟာ မှန်ဘီလူးကို ကိုင်ပေးထားတဲ့
ကွင်းနှစ်ကွင်း ပါဝင်ကြပြီး၊
ကွင်းများကို ချိတ်ဆက်ပေးတဲ့ ပေါင်းကူးတံတား ရှိပါတယ်၊
နားရဲ့ နောက်ဘက်သို့ စွပ်သွင်းရတဲ့ ကိုင်နှစ်ဘက်နှစ်ချက်မှာ ရှိပြီး၊
ကိုင်နှစ်ခုကို ဘောင်နဲ့ ချိတ်ပေးတဲ့ ပတ္တာတွေ ရှိကြပါတယ်၊
ပြီးတော့ တချို့ နေကာ မျက်မှန်တွေရဲ့ နောက်ပိုင်းမှာ
ကိုင်နှစ်ခုကို ချိတ်တွယ်ပေးတဲ့အရာ ပါပါသေးတယ်။
အမေရိကန် ယဉ်ကျေးမှုထဲတွင်၊
၂၀ ရာစု ရုပ်ရှင်ကားတွေဟာ မျက်မှန်တွေ လူကြိုက်များလာစေခဲ့ပါတယ်။
မျက်မှန် တပ်လျက် လူပုံစံကို ပြောင်းလဲရန် ရည်ရွယ်ချက်နဲ့ မျက်မှန်တပ်ကြတဲ့
စွဲလမ်းဖွယ်ရာ မင်းသားနဲ့ မင်းသမီးတွေကို ပရိသတ်ဟာ လိုက်တုချင်လာကြတယ်။
တစ်ခါတစ်ရံတွင် မင်းသားက တပ်ထားခဲ့တဲ့ မျက်မှန်ပုံစံကမှ
လူကြိုက်များလာခဲ့တာမျိုးလည်း ရှိခဲ့ဘူးပါတယ်၊
အဲဒီဇာတ်လိုက် မင်းသားရဲ့ အသွင်လက္ခဏာတွေကို
အဲဒီ မျက်မှန်တွေက ကိုယ်စားပြုသလို ခံယူခဲ့ကြပါတယ်။
လေယာဉ်မှူး မျက်မှန်မျိုး ဆိုပါစို့။
ရှေ့ကို ကြည့်သူ၊ တည့်တည့် ထင်မြင်သူ၊
စွန့်စားရဲသူလို့ ထင်မှတ်စရာပါ။
လေးလံတဲ့ ဘောင်ပါတဲ့ မျက်မှန်ကျတော့ ပညာရှိပုံစံမျိုး
ဒါမှမဟုတ် ငြီးငွေ့စရာမျိုးပါ။
ခြေလျင် လမ်းလျှောက်သွားသူတွေက စိတ်ညစ်စရာ punk တို့၊
ရာဇဝတ်ကောင်တွေ၊ ဂွကျသူတွေကို ညွှန်ပြပါတယ်။
မျက်မှန်ဟာ ဖက်ရှင်ပစ္စည်းအဖြစ် သိပ်ကို ကျော်ကြားလာလို့
တချို့လူတွေက ဆရာဝန်ရဲ့ ဆေးစာ မရှိဘဲနဲ့ကို
ဝတ်ဆင်လာတာမျိုးတောင် ရှိလာပါတယ်၊
အဲဒီလိုသူတွေက သူတို့နဲ့ပတ်သက်ပြီး ပုံစံတစ်ခုခုကို ဖေါ်ထုတ်ပြသချင်ကြလို့ပါ။
မျက်မှန်ကို လူတွေ တသက်တာလုံး သုံးကြရပါတယ်။
ကောင်းကောင်းမမြင်ရတဲ့ လူတွေ ကားမောင်းတဲ့ အခါမှာ၊
ချက်ပြုတ်တဲ့ အခါမှာ၊ စာအုပ် ဖတ်ချင်ရင်၊
သူတို့ရဲ့ အသက်ထဲမှာ မျက်မှန်ကို အားကိုးကြရပါတယ်။
ကျုပ်တို့ရဲ့ လူ့အဖွဲ့အစည်းထဲက အခက်အခဲ အမျိုးမျိုးကို ကျော်လွှားနိုင်ဖို့
တီထွင်ဖန်တီးခဲ့ကြရတဲ့
အရာတွေ၊ ပစ္စည်းတွေဟာ များပြားကြပါတယ်။
ဒါပေမဲ့ ၎င်းတို့ထဲက မျက်မှန် တစ်ခုတည်းကသာ
ဖက်ရှင်ဆိုင်ရာ နယ်ပယ်ထဲကို ခြေချနေရာယူနိုင်ခဲ့တာပါ။
ကျုပ်တို့ အသုံးပြုကြတဲ့ အရာတစ်ခုခုဟာ၊
ဒါမှမဟုတ် လူသားတို့ကို ကူညီပေးရန် တီထွင်ပေးလိုက်တဲ့ ကိရိယာ တစ်ခုခုဟာ
အလားတူစွာပဲ မြှင့်တင်ခံခဲ့ရမယ်ဆို အံ့ဩချီးကျူးကြရမှာ အမှန်ပါပဲ။
(အားတက်စရာ ဂီတသံ)